امی واینهاوس
اِمی جید واینهاوس  (بزائه‌ی ۱۴ سپتامبر ۱۹۸۳ - بمرده‌ی ۲۳ ژوئیه ۲۰۱۱) اتا بریتانیایی خوننده و شاعر بی‌یه که جاز، سول، ریتم و بلوز ِسبکون ره الکترونیک جه ترکیب کارده و همین کار وسّه وه ره اشناسنّه.

فعالیت هنری 
وه شه کار ره ۲۰۰۳ فرانک ِآلبوم جه شروع هاکرده. این آلبوم نوم فرانک سیناترا نوم جه بَییته بیّه که ونه کارون اِمی سَر خله تأثیر بی‌یشت بی‌یه. امی ِپییر وچگی جه فرانک سیناترا ِآهنگون ره ونه وسّه خوندسته. سال ۲۰۰۶ بک تو بلک ِآلبوم (Back to Black: سیویی دله وردگرستن) ره هدائه که ۶تا گرمی جایزه ِنومزه بیّه و ۵تا جایزه ره بَییته.

بمردن 
امی الکل بخاردن ره سال ۲۰۰۸ شروع هاکرده و تا شه بمردن گادِر این کار ره دمباله هدائه. تابستون ۲۰۱۱ وه ات‌دوره الکل ره ترک هاکرده ولی نتونسته دووم بیاره و اَی دِباره شروع هاکرده که همین دوره باعث بیّه وه بمیره.

آلبوم‌ها  

استودیویی آلبوم‌ها
 فرانک (۲۰۰۳)
 بک تو بلک، سیویی دله وردگرستن، (۲۰۰۶)

باقی آلبوم‌ها
 لیونز: هیدن ترسرز، پنهون ِگنج، (۲۰۱۱)

زِنده اجرائون
 I Told You I Was Trouble: Live in London، ته ره بائوتمه که اَجِغ وَجِغِمه، (لندن ۲۰۰۷)
 زنده اجرا، بی‌بی‌سی دله (۲۰۱۲)

منابع 

 Wikipedia contributors, "Amy Winehouse," Wikipedia, The Free Encyclopedia,
 فارسی ویکی‌خور ِخور که بائوته وه بمرده

 
بریتانیا خوننده‌ئون
یهودیون
روسیه خوننده‌ئون